**Az előterjesztést megtárgyalta:**

- Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2018. szeptember 13-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba lépett jogszabályokról, melyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról:

Az előző Közgyűlés óta az osztály munkáját érintően az alábbi új jogszabályok kerültek kihirdetésre:

* *Az elővásárlási és előhaszonbérleti jog gyakorlása érdekében az adás-vételi és a haszonbérleti szerződés hirdetményi úton történő közlésére vonatkozó eljárási szabályokról**szóló**474/2013. (XII. 12.) Korm. rendelet* módosításaa jegyzőre nézve tartalmaz változásokat: a jegyző az e rendeletben meghatározott eljárások során hatósági hatáskört nem gyakorol, továbbá új kötelezettségek kerültek bevezetésre az iratoknak a mezőgazdasági igazgatási szerv részére történő megküldése esetére.
* Módosult*a mező- és erdőgazdasági hasznosítású földek végrehajtási, felszámolási vagy önkormányzati adósságrendezési eljárás keretében árverés útján történő értékesítésének szabályairól szóló**191/2014. (VII. 31.) Korm. rendeletben* az árverésre jogosultak köre.
* Kihirdetésre került *az egyes választásokkal kapcsolatos törvények módosításáról szóló 2018. évi XXXVI. törvény*, amely a Magyarország helyi önkormányzatairól szóló 2011. évi CLXXXIX. törvény kiegészítése mellett jelentős mértékben módosította a választási eljárásról szóló 2013. évi XXXVI. törvényt.
* *Magyarország 2019. évi központi költségvetésének megalapozásáról szóló 2018. évi XL. törvény*módosította többek között a közszolgálati tisztviselőkről szóló 2011. évi CXCIX. törvény „A megszűnés” című alcímét, amely az alábbi jogviszony-megszüntetésekre, illetve megszűnésekre vonatkozó szabályozást érinti:
  + kormányzati szolgálati jogviszony folyamatossága,
  + felmentés,
  + végkielégítés,
  + arányos szabadságmegváltás,
  + új jogviszony létesítése,
  + jubileumi jutalomra, cafetéria-juttatásra, valamint egyéb juttatásra jogosító időtartamok.
* Az Alaptörvény XXII. cikk (3) bekezdése változásának értelmében 2018. október 15. napjától tilos az életvitelszerű közterületen tartózkodás. Korábban ugyanezen jogszabályhely alapján az önkormányzatoknak lehetősége volt rendeletben jogellenessé minősíteni – a közrend, a közbiztonság, a közegészség és a kulturális értékek védelme érdekében – a közterület meghatározott részére vonatkozóan az életvitelszerűen megvalósuló közterületi tartózkodást. A *2018. évi XLIV. törvény* szerint az önkormányzatok kötelesek 2018. október 15. napjáig hatályon kívül helyezni azokat az önkormányzati rendeleteiket, amelyek az Alaptörvény fenti rendelkezése alapján születtek. Szombathely Megyei Jogú Város Önkormányzatánál ennek megfelelő szabályozás nem volt, ezért ez az előírás intézkedést nem igényel.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját a vonatkozó belső utasításoknak megfelelően. A 2018.05.01.-2018.08.31. közötti időszakban 364 szerződés jogi kontrolljára került sor, az alábbi havi bontásban:

2018.05.01.- 2018.05.31.: 161 szerződés;

2018.06.01.- 2018.06.30.: 79 szerződés;

2018.07.01.- 2018.07.31.: 86 szerződés;

2018.08.01.- 2018.08.31.: 38 szerződés.

Az Iroda nyilvántartja a hatályos rendeleteket, gondoskodik azok kihirdetéséről.

A 2018. június 25-i Közgyűlésen elfogadott rendeletek az alábbi időpontokban kerültek kihirdetésre:

2018. június 28. napján kihirdetésre kerültek:

* Szombathely Megyei Jogú Város Önkormányzata Közgyűlésének **11/2018. (VI.28.)** önkormányzati rendelete a Szent Márton kártyáról szóló 15/2014. (IV.24.) önkormányzati rendelet módosításáról – hatályba lépett: 2018. június 29. napján;
* Szombathely Megyei Jogú Város Önkormányzata Közgyűlésének **12/2018. (VI.28.)** önkormányzati rendelete az önkormányzat 2018. évi költségvetéséről szóló 3/2018. (II.21.) önkormányzati rendelet módosításáról – hatályba lépett: 2018. június 29. napján;
* Szombathely Megyei Jogú Város Önkormányzata Közgyűlésének **13/2018. (VI.28.)** önkormányzati rendelete a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról – hatályba lépett: 2018. szeptember 1. napján;
* Szombathely Megyei Jogú Város Önkormányzata Közgyűlésének **15/2018. (VI.28.)** önkormányzati rendelete a bárányhimlő vírus elleni védőoltás támogatásáról szóló 18/2017. (XI.7.) önkormányzati rendelet hatályba nem lépéséről – hatályba lépett: 2018. június 29. napján.

2018. július 3. napján kihirdetésre került:

* Szombathely Megyei Jogú Város Önkormányzata Közgyűlésének **14/2018. (VII.3.)** önkormányzati rendelete Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet módosításáról – hatályba lépett: 2018. július 4. napján.

A rendeleteket a jogszabályi előírásoknak megfelelően megküldtük a Vas Megyei Kormányhivatalnak, illetve gondoskodtunk a fenti rendeleteknek és a fenti rendeletek által módosított további rendeleteknek a www.szombathely.hu honlapra és a Nemzeti Jogszabálytárba történő feltöltéséről. Továbbá a lakosság értesítése a rendeletek kihirdetéséről a Városi TV útján megtörtént.

A 2018. június 25-i Közgyűlésen, továbbá a 2018. augusztus 23-i rendkívüli Közgyűlésen hozott normatív határozatok, valamint az ülések jegyzőkönyve is megküldésre, illetve a nyilvános üléseket illetően kihirdetésre és a honlapra feltöltésre kerültek.

Az osztály elkészítette a Polgármesteri Hivatal 2018.05.01.–2018.08.31. közötti időszakra vonatkozó ügyiratforgalmi statisztikáját:

|  |  |  |  |
| --- | --- | --- | --- |
| **Az iktatott ügyiratok száma a 2018.05.01.–2018.08.31. közötti időszakban** | | | |
|  |  |  |  | |
| **Ágazat** | **Főszám** | **Alszám** | |
|  |  |  |  | |

|  |  |  |
| --- | --- | --- |
| **A) PÉNZÜGYEK** | **8332** | **11019** |
| A.1. Adóigazgatási ügyek | 8332 | 11019 |
| **B) EGÉSZSÉGÜGYI IGAZGATÁS** | **12** | **110** |
| **C) SZOCIÁLIS IGAZGATÁS** | **587** | **3310** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **599** | **4986** |
|  |  |
| E.1. Környezet- és természetvédelem | 46 | 238 |
| E.2. Építésügyek, településrendezés, területrendezés | 80 | 2192 |
| E.3 Építésügy | 373 | 1840 |
| E.4 Kommunális ügyek | 100 | 716 |
| **F) KÖZLEKEDÉS ÉS HÍRKÖZLÉSI IGAZGATÁS** | **562** | **2712** |
| **G) VÍZÜGYI IGAZGATÁS** | **6** | **47** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **1299** | **7918** |
| H.1. Anyakönyvi és állampolgársági ügyek | 502 | 1530 |
| H.2. Okmányirodák feladatkörébe utalt ügyek, a polgárok személyi adatainak, lakcímének nyilvántartásával kapcsolatos ügyek | 7 | 193 |
| H.3. Választásokkal kapcsolatos ügyek | 9 | 97 |
| H.7. Igazságügyi igazgatás | 25 | 243 |
| H.8. Egyéb igazgatási ügyek | 756 | 5855 |
| **I) LAKÁSÜGYEK** | **277** | **1852** |
| **J) GYERMEKVÉDELMI ÉS GYÁMÜGYI IGAZGATÁS** | **366** | **2669** |
| **K) IPARI IGAZGATÁS** | **80** | **206** |
| **L) KERESKEDELMI IGAZGATÁS, TURISZTIKA** | **152** | **698** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **153** | **754** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **48** | **344** |
| **R) SPORTÜGYEK** | **9** | **20** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **526** | **9999** |
| U.1. Képviselő-testület iratai | 2 | 85 |
| U.2. Kisebbségi önkormányzat iratai | 0 | 21 |
| U.3. Szervezet, működés | 186 | 2380 |
| U.4. Iratkezelés, ügyvitel | 16 | 305 |
| U.5. Személyzeti, bér- és munkaügyek | 19 | 1753 |
| U.6. Pénz- és vagyonkezelés | 303 | 5455 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **4** | **21** |
| X.1. Honvédelmi igazgatás | 1 | 13 |
| X.2. Polgári védelmi, katasztrófavédelmi igazgatás | 3 | 8 |
| **Összesen:** | **13012** | **46665** |

Az **Általános Hatósági Irodához** tartozó Ügyfélszolgálat munkájáról az alábbiakban számolok be. A 2018.05.01.–2018.08.31. közötti időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Hónap | Általános információk | Szociális ügyek | Lakás-ügyek | Adó-ügyek | Kommun. ügyek | Keresked. ügyek | Erzsébet utalvány | Szt. Márton kártya |
| máj. | 587 | 673 | 473 | 252 | 30 | 179 | 0 | 49 |
| jún. | 459 | 399 | 206 | 135 | 41 | 143 | 0 | 62 |
| júl. | 402 | 438 | 237 | 112 | 32 | 175 | 0 | 99 |
| aug. | 539 | 589 | 264 | 229 | 55 | 168 | 301 | 100 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ezek számadatai az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| május | 339 | 209 |
| június | 302 | 152 |
| július | 269 | 143 |
| augusztus | 307 | 170 |

A **Közgazdasági és Adó Osztály** vezetője az alábbi tájékoztatást adta az osztály munkájáról:

Az egyes adótörvények és más kapcsolódó törvények módosításáról, valamint a bevándorlási különadóról szóló 2018. évi XLI. törvény módosította a **helyi adókról szóló 1990. évi C. törvény**t (a továbbiakban: Htv.). A Htv. módosítása – összhangban az általános adózási célokkal – több ponton tovább egyszerűsíti az adóadminisztrációt. Ennek értelmében a helyi iparűzési adóban tételes adóalap szerint adózó Kata-alany a módosítás szerint az iparűzési adót a naptári év egészére egy bevallásban állapítja meg és vallja be, függetlenül attól, hogy adófizetési kötelezettsége az év során egy vagy több alkalommal szünetelt. [Htv. 39/B. § (6) bek.]

A Htv. 2019. január 1. napján hatályba lépő 39. § (4) bekezdése lehetővé teszi az önkormányzat számára, hogy beruházási adóelőnyről alkosson rendeletet. Ezzel kapcsolatban a Htv. 52. § 54. pontja definiálja a beruházás fogalmát, amely az önkormányzat illetékességi területén üzembe helyezett, a számvitelről szóló törvény szerinti olyan beruházás, amelyet a vállalkozó vesz első ízben használatba. A biztosított adóelőny az önkormányzat döntésétől függően lehet adómentesség vagy adókedvezmény. Ezt az adóelőnyt is kizárólag valamennyi vállalkozó számára azonos feltételekkel és azonos mértékkel lehet megállapítani. Továbbá új szabályként rögzíti a Htv. 7. § j) pontja, hogy az önkormányzat által nyújtott adóelőnyi szabály legalább 3 éven át nem helyezhető hatályon kívül, illetve nem változtatható meg oly módon, hogy az az adóalanyok számára hátrányos legyen.

A módosítás alapján a NAV – hivatali kapun keresztül – már nem csak a tevékenység megkezdésekor szolgáltat adatot az adott önkormányzat illetékességi területén székhelyet létesítő cégekről, hanem a működés során megváltozott adatokról is, továbbá az adatszolgáltatás kiterjed az egyéni vállalkozókra is. [Htv. 42/E. §]

Az éves beszámolót az IFRS-ek szerint elkészítő vállalkozóra vonatkozó sajátos rendelkezéseket egészíti ki a törvény módosítás, melyet az új IFRS standardok hatályba lépése indokolt. [Htv. 40. §]

Az adózás rendjéről szóló törvényhez kapcsolódó módosítás rögzíti, hogy az iparűzési adóban az az adóalany kötelezett adóelőleg kiegészítésére, amelyet a társasági adóban is előleg-kiegészítés terhel. [Htv. 41. § (9) bekezdés]

2019. január 1. napjával megszűnik a foglalkoztatás növelésével összefüggő adóalap-mentesség az iparűzési adóban, a mentességet utoljára a 2018. adóévről benyújtott adóbevallásban lehet érvényesíteni. [Htv. 39/D. §]

Az **adóigazgatási rendtartásról szóló 2017. évi CLI. törvény** önkormányzati adóhatóságot is érintő módosítása a jövőben előírja a visszatartási jog gyakorlásáról hozott végzéssel szembeni fellebbezés lehetőségét.

**Adóbevételek**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Számlák megnevezése** | **2018. évi**  **előirányzat** | **2018. augusztus 30. napig befolyt** | | Iparűzési adó | 8 525 000 000 Ft | 3 956 264 774 Ft | | Építményadó | 1 222 000 000 Ft | 665 326 254 Ft | | Gépjárműadó 40%-a | 270 000 000 Ft | 144 329 553 Ft | |

Az **Egészségügyi és Közszolgálati Osztály** vezetője a ***Lakás és Szociális Iroda*** munkájáról az alábbi tájékoztatást adta:

**2018. május 24-től  – 2018. augusztus 30-ig** az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi törvény alapján rendszeres gyermekvédelmi kedvezmény megállapítására vonatkozó kérelmek száma: 542 db.

Szombathely Megyei Jogú Város Önkormányzata Közgyűlésének a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II. 27.) önkormányzati rendelete által szabályozott támogatások:

* átmeneti támogatás megállapítása iránti kérelmek száma: 505 db,
* rendkívüli szociális krízishelyzetre tekintettel nyújtott támogatás: 2920 db,
* fűtési támogatás: - db,
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: 72 db,
* önkormányzati tulajdonú lakásban lakók lakbértámogatása: 92 db,
* nem önkormányzati lakásban lakók lakbértámogatása: 30 db.

A kérelmek elbírálása mellett az ügyintézők – az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A gyermekek védelméről és gyámügyi igazgatásról szóló 1997. évi XXXI. törvény 21/C. §-a alapján a hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermekek, illetve Szombathely Megyei Jogú Város Önkormányzat Közgyűlésének 11/1993. (IV.1.) önkormányzati rendelete 20/A. §-a alapján az a gyermek, fiatal felnőtt, akinek rendszeres gyermekvédelmi jogosultsága a tárgyév augusztus 1. napján fennáll, természetbeni támogatásra jogosult, fogyasztásra kész étel, ruházat, valamint tanszer vásárlására felhasználható Erzsébet utalvány formájában.

Az Erzsébet-utalvány formájában nyújtott természetbeni támogatás a rendszeres gyermekvédelmi kedvezményre jogosult és egyben hátrányos, halmozottan hátrányos helyzetű gyermekek emelt összegű, 6.500,- Ft-os támogatásra, az e feltételnek nem megfelelő, de rendszeres gyermekvédelmi kedvezményre jogosult gyermekek alapösszegű, 6.000,- Ft-os támogatásra jogosultak.

Szombathelyen 2018. augusztus 1-jén 851 fő rendszeres gyermekvédelmi kedvezményre jogosult gyermek volt, ebből 455 fő volt a hátrányos helyzetű.

A gyermekek törvényes képviselője részére – az előzetesen kiküldött értesítésben megjelölt napokon – 2018. augusztus 27-től augusztus 31-ig, a földszinti ügyfélszolgálaton került sor az utalványok átadására.

A **Városfejlesztési Kabinet** vezetője az osztály feladatairól és futó projektjeiről az alábbi tájékoztatást adta:

A **Modern Városok Program** keretében létrejött támogatási szerződések megvalósítása folyamatos. A Közgyűlés 2018. június 25-ei döntésének megfelelően megkötésre került az együttműködési megállapodás önkormányzatunk és a NIF Zrt. között, az *intermodális csomópont* előkészítése tárgyában. A *Gothard-kastély fejlesztése* tekintetében létrejött a megvalósíthatósági tanulmány készítésére vonatkozó szerződés, a munka megkezdődött. A *fedett uszoda* fejlesztésének következő üteme (közműfejlesztés, megújuló energia) tekintetében a közbeszerzési eljárás megindult. A Modern Városok Programmal kapcsolatos előkészítési és adatszolgáltatási feladatok ellátása, illetve a további elemekre vonatkozó egyeztetések folyamatosak az érintett minisztériumokkal és az egyes fejlesztések projektgazdáival.

A **Terület- és Településfejlesztési Operatív Program** (TOP) keretében jelenleg 25 megkötött támogatási szerződés megvalósítása zajlik. A „*Schrammel Imre életművének méltó helyen történő elhelyezése Szombathelyen”* című nyertes projekt támogatási szerződését 2018. július 13-án ünnepélyes keretek között írták alá.

A Közgyűlés döntésének megfelelően 2018. június 30-án benyújtásra kerültek az új energetikai célú TOP pályázatok: a *„SZSZSZ Centrum Oladi Szakgimnáziuma és Szakközépiskolája energetikai fejlesztése”*, valamint a *„Pipitér és Maros Óvoda energetikai fejlesztése”*.

Az önkormányzat által korábban megvalósított, jelenleg **fenntartási szakaszban lévő projektek**kel kapcsolatos feladatellátás folyamatos, amelynek keretében a Kabinet elkészítette az időszakban esedékes éves fenntartási jelentéseket, valamint folyamatosan részt vesz az aktuális helyszíni ellenőrzéseken és az azok nyomán keletkező feladatellátásban. Az időszakban megtörtént a *„Szombathely Dolgozók úti kerékpárút”* és a *„Férőhelyszámbővítés és esélyegyenlőség megteremtése az Egyesített Bölcsődei Intézményben (Csicsergő Bölcsőde)”* című projekt végső zárása.

Az **Építési Iroda** vezetője az alábbi tájékoztatást adta az iroda munkájáról:

Az iroda általános építésügyi hatóságként látja el az elsőfokú építésügyi hatósági feladatokat a megyeszékhelyen, valamint 39 környező településen. Kérelemre lefolytatja az engedélyezési eljárásokat, hatósági bizonyítványokat állít ki, valamint teljesíti a szakhatósági és egyéb szervi megkereséseket. Az irodára érkező ügyfeleknek tájékoztatást nyújt, illetve a hatósági rendeletek által előírt, és más hatóságok általi megkeresésre, helyszíni szemléken vesz részt.

Az iroda munkáját az alábbi jogszabályi változások érintik:

*Magyarország 2019. évi központi költségvetésének megalapozásáról* szóló 2018. évi XL. törvény 20-21. §-a módosította *az épített környezet alakításáról és védelméről* szóló 1997. évi LXXVIII. törvény (továbbiakban: Étv.) kereskedelmi építményekről szóló IV/A. fejezetét, valamint a hatályba léptető és átmeneti rendelkezéseit.

A 2018. július 26-tól hatályos 62. § (1c) bekezdés c)-d) pontjaiban a Kormány felhatalmazást kapott arra, hogy a rendeltetésmódosítási eljárás részletes szabályait, az eljáró hatóság kijelölését és az eljárás során vizsgálandó szempontokat, valamint az építmény rendeltetésének engedélyhez kötött, de engedély nélküli kereskedelmi rendeltetésre változtatása vagy átalakítása miatt alkalmazható bírság összegét, a bírság kiszabásának részletes szabályait, valamint a beszedett bírság felhasználását rendeletben állapítsa meg.

Az Étv. 2018. augusztus 10-től hatályos módosításával beiktatott 57/F. § értelmében a 400 m2 vagy az azt meghaladó bruttó alapterületű építmény rendeltetésének kereskedelmi rendeletetésre változtatására, vagy kereskedelmi rendeltetésű építmény jogszabályban meghatározott átalakítására hatósági engedély alapján van lehetőség.

*A rendeltetésmódosítási eljárás során alkalmazandó részletes szabályokról* szóló 143/2018. (VIII. 13.) Korm. rendelet 2018. augusztus 14-én lépett hatályba, a rendeltetésmódosítási bírságra vonatkozó rendelkezések augusztus 29-től alkalmazandók**. A rendelet 2. § (1) bekezdése a  rendeltetésmódosítási engedély kiadására irányuló eljárás során eljáró elsőfokú hatóságként az építmény fekvése szerinti járás székhelyének települési önkormányzati jegyzőjét jelöli ki.** Másodfokú rendeltetésmódosítási hatóság a megyei kormányhivatal.

*Az egyes kormányrendeleteknek a toronyházak építésének szabályozásával kapcsolatos módosításáról* szóló 150/2018. (VIII.13.) Korm. rendelet az építészeti-műszaki tervtanácsok, valamint a települési önkormányzat polgármesterének településképi véleményével összefüggésben több helyütt módosította *az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról* szóló 312/2012. (XI.8.) Korm. rendeletet. A 2018. augusztus 13-án hatályba lépett módosítások építésügyi hatóságunk eljárásait tekintve az „összevont engedélyezési eljárás” elvi építési keretengedélyezési szakaszát érintik.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezésével kapcsolatos feladatokat.

Hatósági eljárást folytat le a fakivágási, a közterület-használati, a zajvédelmi és a hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fenntartással, fejlesztéssel, igazgatással, a csapadékvíz elvezetéssel kapcsolatos ügyekben.

A **Közbeszerzési Iroda** vezetője az alábbi tájékoztatást adta az iroda munkájáról:

Az előző Közgyűlés óta eltelt időszakban a Közbeszerzési Iroda folyamatosan közreműködik a TOP pályázatok támogatási szerződésének közbeszerzési tervének összeállításában, a határidők ütemezésében. A Városüzemeltetési Osztály versenyszabályzat alapján történő beszerzéseinek ajánlati felhívásai, szerződései szerkesztését végzi. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | TOP Szombathely bel- és csapadékvíz védelmi rendszerének fejlesztése II. eljárás | Ajánlatok értékelése folyamatban |
| 2. | Út- és parkoló felújítások | Ajánlattételi határidő: 2018.08.30. 11 óra |
| 3. | Uszoda- közmű rekonstrukció és megújuló energiafejlesztés | Ajánlattételi határidő: 2018.09.04. 11 óra |
| 4. | Közvilágítás korszerűsítése | Végső ajánlattételt követően ajánlatok értékelése, hiánypótlása |
| 5. | TOP Útfelújítások | KFF tanúsítvány kiadását várjuk a szerződéskötéshez |
| 6. | Szigligeti utca felújítása II. ütem | Szerződéskötés: 2018.08.09. |
| 7. | TOP Sportliget | Közbenső döntés 2018.08.06., ajánlat értékelése folyamatban |
| 8. | TOP EPCOS | Szerződéskötés: 2018.08.28-tól |
| 9. | TOP Vásárcsarnok | Ajánlattételi határidő: 2018.09.04. 11 óra |
| 10. | TOP Óvoda fejlesztések II. | KFF tanúsítvány kiadását várjuk az eljárás megindításához |
| 11. | TOP Bölcsődék felújítása III. | Ajánlatok értékelése folyamatban |
| 12. | TOP Víztorony | közbeszerzési tanácsadó beszerzési eljárás folyamatban |
| 13. | TOP Képtár | közbeszerzési tanácsadó beszerzési eljárás folyamatban |
| 14. | Teniszcentrum | közbeszerzési tanácsadó beszerzési eljárás folyamatban |

A **Beruházási Iroda** a legutóbbi Közgyűlés óta eltelt időszakban az alábbi feladatokat látta el:

* **TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében a Bokréta Bölcsőde felújításra kötött szerződést az Önkormányzat 2018. március 20-án. A befejezési határidő – 5 hó – 2018. augusztus 20., a szerződéses összeg nettó 60,5 millió Ft. A műszaki átadás-átvételi eljárás folyamatban van.  A Kuckó és a Csodaország bölcsődék áttervezése során műszaki tartalom csökkentés történt. A közbeszerzési eljárás folyamatban van.  Eszközbeszerzésre az Acer Kft-vel volt szerződés, az eszközök beszerzése, telepítése megtörtént.
* **TOP-6.3.2-15-SH1-2016-00001 A szombathelyi Sportliget fejlesztése című** projekt keretében az épület energetikai korszerűsítésére irányuló engedélyes és kiviteli tervek elkészültek, a szükséges engedélyek rendelkezésre állnak. (Épület építés, a híd, a parkolók és utak kialakítása, a kutak létesítése és a fakivágások engedélyezése.) A két részajánlati körös közbeszerzési eljárás folyamatban van.
* **TOP-6.5.1-15-SH1-2016-00002 AGORA központ energetikai korszerűsítése című** projekt keretében az épület energetikai korszerűsítésére irányuló kivitelezési munkák folyamatban vannak. A kivitelezés 2018. május 31-én 75 %-os teljesítéssel került leigazolásra.
* **TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében a kivitelező kiválasztására irányuló közbeszerzési eljárás eredménytelenül zárult, tekintettel a magas ajánlati árakra.  A kisebb alaprajzi területű épület tervezése folyamatban van. Az engedélyezési terv benyújtásra került. Új pályázati kiírás nem jelent meg.
* **TOP-6.7.1-15-SH1-2016-00001 Szociális város rehabilitáció II. ütem** című projekt keretében megvalósuló
* **szociális bérlakás felújítások:** a kivitelező kiválasztására a közbeszerzési eljárás lefolytatásra, a vállalkozási szerződés aláírásra került. A munkaterület átadás megtörtént, a munkák megkezdődtek, a kivitelezés folyamatban van. A kivitelező a 25 %-os teljesítést még nem érte el.
* **út és park felújítások:** Szigligeti u. és a buszöböl rész műszaki átadása megtörtént. A faültetés a parkfelújításokkal egy időben, októberben várható.
* **TOP-6.2.1-15-SH1-2016-00003 Százszorszép Bölcsőde és Mocorgó Óvoda fejlesztése Szombathelyen** című projekt keretében a kivitelezési munkák befejeződtek, a műszaki átadási eljárás lezárult, a teljesítés igazolások és kifizetések megtörténtek.
* **TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban szereplő közlekedési létesítmények tervezésére a közbeszerzési eljárás folyamatban van, beérkeztek az ajánlatok, hiánypótlás és annak értékelése megtörtént. A tervezési szerződés aláírásra került, az engedélyes és kiviteli tervek készítése folyamatban van. A geodéziai felmérés és a vázlattervek leadásra kerültek. A tervek auditálása megtörtént, a tervek végleges összeállítása, előkészítése és a tervzsűrire történő megküldése megtörtént. Az engedélyezési tervek beadásra kerültek a hatósághoz.
* **Kőszegi utca 44. szám alatti műemléki épület utcai homlokzat felújítása és falszigetelése:** A kivitelezési munkák befejeződtek, a munkaterület átadás-átvétel lezárult. Műszaki ellenőr nyilatkozatára vár az iroda.
* **TOP-6.5.1-15-SH1-2016-00004 Óvodák energetikai korszerűsítése** című projekt keretében a Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó + Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítése. Az engedélyes és kiviteli tervek elkészültek. A műszaki ellenőr beszerzésére megtörtént. A kivitelezési szerződés aláírásra került. A munkaterület átadás-átvétel megtörtént mindegyik intézménynél. A Mocorgó Óvodánál és a Százszorszép Bölcsődénél a kivitelezési munkák folyamatban vannak. A Margaréta Óvodánál és a Hétszínvirág Óvodánál megkezdték a kivitelezési munkákat. A Margaréta és a Hétszínvirág Óvodáknál kivitelezési szerződés módosítás történt a költségek átcsoportosítása miatt. A Hétszínvirág Óvoda és a Micimackó + Napsugár Óvoda kivitelezése jelenleg 50 %-os a Margaréta Óvoda kivitelezése 25 %-os készültségi szintű. A szakmai teljesítés igazolása a készültségi fokhoz mérten kiadásra, a számla befogadásra került. Mindhárom óvodában a készültség 75 %-os, teljesítés igazolások kiadásra kerültek, számlázás és kifizetés megtörtént.
* **Szombathely-Balogunyom településeket összekötő kerékpárút** engedélyes tervei elkészültek, megvan a jogerős építési engedély.
* **TOP-6.2.1-15-SH1-2016-00002 Óvodák fejlesztése Szombathelyen** projekt keretében felújításra kerülő óvodák (Aréna, Benczúr, Gazdag Erzsi, Szivárvány, Vadvirág és Mesevár óvoda) engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelező kiválasztására irányuló közbeszerzési eljárás két óvoda esetében (Gazdag Erzsi és Vadvirág óvoda) eredményesen lezárult, a kivitelezési szerződés megkötésre került a Pritamin Trend Kft-vel, a munkaterület átadás 2018. május 25-én megtörtént. Megrendelő megkeresésére kivitelező többször is kapacitáshiányra hivatkozott, a kivitelezési munkákat nem kezdte meg. Legutóbbi egyeztetés alkalmával a 2018. szeptember 3-i hetet jelölte meg a munkakezdésre. Az Aréna és Benczúr óvodát a korábbi beszerzés keretében beérkezett irreálisan magas árajánlatok miatt a megrendelő, az alapvető pályázati feltételeknek és műszaki-szakmai feltételeknek megfelelően – szem előtt tartva a műszaki tartalom és költségcsökkentést – átterveztette. A tervek és a költségvetés elkészültek ismételt közbeszerzési eljárás került kiírásra az Aréna, Benczúr, Szivárvány és Mesevár óvodák kivitelezésére vonatkozóan.
* **TOP-6.2.1-15-SH1-2016-00004 Weöres és Pipitér óvoda fejlesztése** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó első körben indított közbeszerzési eljárás a magas kivitelezői árajánlatok miatt (fedezethiány miatt) eredménytelenül zárult. A második körben a közbeszerzési eljárás eredményesen lezárult, kivitelezési szerződések aláírásra kerültek, a munkaterület átadása kivitelező részére megtörtént. A Pipitér Óvoda készültsége 100 %-os, a Weöres Óvoda bővítése is elkészült, jelenleg az átadás-átvételen tapasztalt hiányosságok javítása, illetve a használatbavétel van folyamatban.
* **TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése című** projekt keretében kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó parkolók, közművek engedélyes és kiviteli tervei elkészültek, a műszaki ellenőr és a közbeszerzési tanácsadó beszerzésre került. A nyílt közbeszerzési eljárás eredményesen zárult, a legkedvezőbb érvényes ajánlatot az Inter-Alp Kft. adta, vele a kivitelezői szerződés megkötése folyamatban van, a munkaterület átadás 2018. szeptember első hetében várható.
* **TOP-6.5.1-15-SH1-2016-00003 Neumann János Általános Iskola felújítása című** projekt keretében az épület energetikai korszerűsítésére irányuló engedélyes és kiviteli tervei elkészültek. A műszaki ellenőr beszerzésére megtörtént. Kivitelezési szerződés aláírásra került. A munkaterület átadása kivitelező részére megtörtént. A kivitelezési munkálatok folyamatban vannak, a készültségi szint meghaladja a 75 %-ot.
* **TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében a Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésére irányuló engedélyes és kiviteli tervek elkészültek. A műszaki ellenőr beszerzésére megtörtént. Kivitelezési szerződés aláírásra került. A munkaterület átadás mindkét helyszínen a kivitelező részére megtörtént. A kivitelezési munkák folyamatban vannak, a készültségi szint 75 %-nál tart.
* **TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében a Barátság utcai idősek klubja, illetve a Kodály Zoltán utcai család és gyermekjóléti szolgálat felújítására, átalakítására irányuló engedélyes és kiviteli tervek elkészültek. A műszaki ellenőr beszerzésre került (Savaria Városfejlesztési Nonprofit Kft. személyében.) A kivitelezésre vonatkozó közbeszerzési eljárás I. körben (az ajánlatok tartalmi hiányosságai miatt) eredménytelenül zárult. Új közbeszerzési eljárás került lefolytatásra, amely eredményesen lezárult. A kivitelezési szerződés 2018. február 27-én aláírásra került, a munkaterületet 2018. március 13-án átadtuk kivitelezőnek (Vasi Energetikai Kft.). A kivitelezési munkák folyamatban vannak, a készültségi szint meghaladja az 50 %-ot.
* **Jedlik Ányos Terv keretében (5 db)** **„A” típusú elektromos töltőállomás** telepítésére 2016. december 21. napján pályázatot nyújtottunk be. A támogatási szerződés 2017. július 25-én aláírásra került. A megvalósításra egy év áll rendelkezésre. Támogatott előre nem látható körülményre tekintettel kezdeményezte a támogatási szerződés módosítását, az egyik megvalósítási helyszín megváltoztatását, egyúttal a kivitelezési határidő 2019. január 31-re történő módosítását, amelynek Támogató részéről történő elfogadása jelenleg folyamatban van.
* **Jedlik Ányos Terv keretében** az e-Mobi Nonprofit Kft. további 1 db elektromos autótöltő állomás kialakítását kezdeményezte, amelynek lebonyolítását és üzemeltetését is az e-Mobi NKft. végzi. A töltőállomás tervezett helyszíne a Szombathely, Hollán Ernő utcai parkoló, 6001/1 hrsz. A decemberi közgyűlés támogatta a töltő telepítését, együttműködési megállapodás kerül aláírásra az ingyenes közterület használatról. A töltő telepítése és beüzemelése folyamatban van.
* **TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című pályázatban szereplő belterületi csapadékvíz elvezető rendszerek engedélyes tervei elkészültek, az engedélyezési eljárások lezárultak, az engedélyek beszerzésre kerültek. A közbeszerzési eljárás a Stromfeld és Joskar-Ola szakaszok tekintetében sikeresen lezárultak, a vállalkozási szerződés aláírásra került, a kivitelező a Szkendó Kft. A munkaterület átadás-átvételi eljárás megtörtént, a kivitelezési munkák ténylegesen augusztus végén kezdődnek. A további 6 szakasz tekintetében kiírt közbeszerzési eljárásra az ajánlatok beérkeztek, jelenleg azok értékelése van folyamatban.
* **TOP-6.1.3-15-SH1-2016-00001 „Helyi gazdaságfejlesztés” című pályázat keretén belül megvalósítandó „Szombathelyi Vásárcsarnok felújítása”** című projekt során Az építési engedély jogerőre emelkedett 2018. január 3. napján. A kiviteli terveket a tervező 2018. január 5. napján a módosított szerződés szerint benyújtotta. A kivitelező beszerzésére vonatkozó közbeszerzési eljárás folyamatban van, jelenleg az ajánlattételi felhívás határideje 2018. szeptember 4., amely a beérkező kiegészítő tájékoztatás kérések miatt még változhat. Az építési műszaki ellenőri feladatok ellátására vonatkozóan a Savaria Városfejlesztési Nonprofit Kft-vel megkötésre került.
* **TOP-6.1.4-16 „Képtár turisztikai fejlesztése”** című pályázatot a Magyar Államkincstár támogatta, amelyről a támogatási döntést megküldte. A projekt 1.200.000.000,- Ft támogatást kapott. Versenyszabályzat szerinti tervező beszerzés megtörtént, a nyertes tervezővel a szerződéskötés 2017. december 29-én megtörtént. A vázlatterveket a Közgyűlés elfogadta, az településképi bejelentésről az igazolást megkaptuk, jelenleg a kivitelezési tervdokumentáció készül. A műszaki ellenőr beszerzés folyamatban van.
* **TOP-6.1.4-16 „Víztorony turisztikai fejlesztése”** című pályázat: a Magyar Államkincstár támogatta, melyről a támogatási döntést megküldte. A projekt 500.000.000,- Ft támogatást kapott. Versenyszabályzat szerinti tervező beszerzés megtörtént, a nyertes tervezővel a szerződéskötés 2017. december 29-én megtörtént. Az engedélyező hatóság részére benyújtott kérelem alapján 2018. június 28-án építési engedélyt kaptunk. A tervező a kivitelezési tervdokumentációt 2018. augusztus 10-én részünkre átadta, jelenleg annak hiánypótoltatása van folyamatban. A műszaki ellenőri szerződés 2018. augusztus 22-én aláírásra került a Városfejlesztési Kft-vel.
* **TOP-6.1.4-16 „Romkert turisztikai fejlesztése”** A Magyar Államkincstár a benyújtott támogatási kérelmet támogatta, amelyről a támogatási döntést megküldte. A projekt 1.420.000.000,- Ft támogatást kapott.
* **Szent Márton projekt II. ütem:**
* **Ady tér és környezetének fejlesztése:** Támogatói okirat alapján a tervezés fedezete rendelkezésre áll. A fejlesztéssel kapcsolatos tervezési feladatokra a versenyszabályzat szerinti beszerzés lezárult, a legjobb ajánlatot adó tervezővel a szerződést 2017. december 29-én megkötésre került. Jelenleg a tervezés folyamata tart, mely során a vázlatterveket a Tervtanács és a Közgyűlés elfogadta. A tervezési szerződés a szükséges HÉSZ módosítás módosításra került. A tervező – szerződés szerint – az engedélyes tervdokumentációkat részünkre átadta, jelenleg hiánypótoltatása van folyamatban.
* **Járdányi Paulovics István Romkert fejlesztése:** Támogatói okirat alapján a tervezés fedezete rendelkezésre áll. Az önkormányzat szerződést kötött a Savaria Múzeummal a császári mozaik kiemelésére és restaurálására vonatkozóan. A tervező beszerzésével kapcsolatos közbeszerzési eljárás sikeresen lezárult, a szerződéskötés megtörtént. Jelenleg a tervezési folyamat zajlik.
* **Szent Márton utca rehabilitációja: Szent Márton utca rehabilitációja:** Támogatói okirat alapján a tervezés fedezete rendelkezésre áll. Tanulmánytervvel rendelkezünk. Közgyűlési határozat alapján elkezdődhet a tervek beszerzése, melyhez szükséges közműegyeztetések folyamatban vannak. Tervezés tekintetében az indikatív árajánlat kérésének kiküldése a közműegyeztetések befejezése után kezdődhet meg. A terület felújításának engedélyes és kiviteli tervkészítését megelőző egyeztetésen elhangzottak alapján nyilatkozattételt benyújtottak be az érintett közműszolgáltatók. A fejlesztéssel kapcsolatos tervezési feladatokra a versenyszabályzat szerinti beszerzés lezárult. A tervezési szerződés megkötésre került, az engedélyezési tervek elkészültek. Az engedélyezési eljárás folyamatban. Az építési engedély kiadásra került, még nem jogerős
* **Késmárk utcai teniszcentrum fejlesztése:** A Modern Városok Program keretében a Támogatói Okirat 2017. december 22-én aláírásra került a Miniszterelnökség által. A tervezési feladatokkal kapcsolatos szerződés 2018. március 12-én aláírásra került. A tervezési folyamat zajlik. Az engedélykérelem 2018. július 8-án benyújtásra került az engedélyező hatóság részére, jelenleg a döntést várjuk. A műszaki ellenőr beszerzés folyamatban van.
* **„Schrammel Imre életművének méltó helyen történő elhelyezése Szombathelyen”** projekt keretében megvalósuló Szombathely, Thököly u. 20. szám, 6357 hrsz. alatti ingatlanon meglévő Éva malom felújítása, kiállítótérré alakítása: A Támogatási Szerződés aláírásra került, amely alapján a tervező beszerzés folyamatban van.
* **TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt tervezési munkáival kapcsolatban a piackutatási célú ajánlatok és a hozzájuk kapcsolódó függetlenségi nyilatkozatok beérkeztek. Az in-house ajánlatkérésre nem érkezett be ajánlat, az eredménytelenül zárult. Új versenyszabályzat szerinti tervbeszerzés került kiírásra a közművek tervezésére vonatkozóan a vízi közművek tervezője beszerzésre került a további közművek beszerzésére vonatkozó eljárás folyamatban van. Az úttervező is beszerzésre került. Az úttervek január elején beadásra kerültek engedélyezésre. Az építési engedély és a kiviteli tervek is elkészültek. A víziközművek engedélyes tervei elkészültek, 2019. február elején kerülnek beadásra a hatósághoz. A vízjogi létesítési engedély kiadásra került, még nem jogerős.
* **Brutscher u. felújítása:** Műszaki átadás megtörtént, a forgalomba helyezési eljárása folyamatban van.
* **Perintpari sétány felújítása:** Műszaki átadás megtörtént, a forgalomba helyezésről kell intézkedni.
* **Kilátó u. és Dob utcák burkolat javítása:** Műszaki átadás megtörtént, a forgalomba helyezésről kell intézkedni.
* **Ernuszt Kelemen utca járda felújítása:** Műszaki átadás megtörtént, a forgalomba helyezésről kell intézkedni.

**A Sas utcai járdaszakasz felújítása:** Műszaki átadása megtörtént.

* **Jáki úti járdaszakasz felújítása:** Elkészült.
* **Külső Pozsonyi úti járdaszakasz felújítása:** A kivitelezés folyamatban van.
* **Zanati u. – Varasd u. (Tesco) kereszteződés átépítése, Zanati úti jelzőlámparendszer kiépítése:** Ajánlatkérés folyamatban.
* **Kodály-Váci (Bem J. u. 10. szám mögött) zöldterületen parkoló építése:** Ajánlatkérés folyamatban.
* **Felsőőr utca 8-10. és 18-20 közötti területen parkoló építése:** Ajánlatkérés folyamatban.
* **Szigligeti E. utca (Táncsics M. u.-Körmendi u. közti szakasz) teljes útfelújítása:** Kivitelezés folyamatban.
* **Báthori István utca út- és járdaépítés:** A kivitelezésre vonatkozó szerződés megkötése megtörtént.
* **Halastó utcai szakasz útfelújítása és járdaépítés:** Kivitelezés folyamatban.
* **Kötő utca Bártfa u.- Puskás T. u. közötti szakaszán járda felújítása, csapadékvíz-elvezetése:** A kivitelezésre vonatkozó szerződés megkötése megtörtént.
* „Szombathely város közigazgatási területén közvilágítási hálózat aktív elemeinek (világítótestek) korszerűsítése vállalkozási elemekkel vegyes háromoldalú szállítási, valamint pénzügyi lízing keretszerződés keretében” megvalósuló **közvilágítás korszerűsítés:** Végső ajánlat beadásra került. Az igazolások értékelése van folyamatban.
* **„Nemzeti Ovi-Foci, Ovi-Sport Program”** keretében a Szombathelyi Margaréta Óvoda (9700 Szombathely, Margaréta u. 1.), a Szombathelyi Napsugár Óvoda (9700 Szombathely, Pázmány P. krt. 26/a), a Szombathelyi Szivárvány Óvoda (9700 Szombathely, Deák F. u. 39/b), és a Szombathelyi Vadvirág Óvoda (9700 Szombathely, Selmec u. 2.) kíván pályázatot benyújtani ovis foci pálya kialakítására. A pályázatok benyújtásával kapcsolatos döntések meghozatalára a Közgyűlés 2018. szeptember 13-i ülésén kerül sor, amelyet megelőzően a Gazdasági és Városstratégiai, az Oktatási és Szociális, valamint a Jogi és Társadalmi Kapcsolatok Bizottsága is tárgyalni fog. A műszaki előkészítés folyamatban van.
* **Szombathelyi Jáki úti temető I. világháborús hadisírjainak és emlékműveinek felújítása** megtörtént, a Honvédelmi Minisztérium által észrevételezett hibák javítása elkészült. Az 578 db egységes hadisírkő stabilizálására, stabillá tételére vonatkozó kivitelezési munkákra árajánlatok kerültek bekérésre. Jelenleg a legkedvezőbb ajánlatot adó Alpok Terra Kft-vel a szerződéskötés folyamatban van. A Honvédelmi Minisztérium felé a kivitelezés támogatása iránti kérelem elküldésre került.
* **A szombathelyi Gothard-kastély felújításának és hasznosításának előkészítése** projekt vonatkozásában az engedélyezési és kiviteli tervek elkészítésére vonatkozóan előzetes, piackutatási célú árajánlatok bekérésre kerültek. A legkedvezőbb ajánlat is jócskán meghaladja a tervezésre rendelkezésre álló összeget. A Városfejlesztési Kabinet jelenleg az előzetes kiállítási forgatókönyvet szerzi be.
* **Szombathely, Barátság utca 22-24. szám, 6614/34. hrsz. alatti ingatlanon külső ivóvíz vezeték cseréjének** kivitelezési munkái elkészültek. A munkák befejezési határideje 2018. szeptember 1-je volt.
* **„Fedett uszoda létesítmény további fejlesztésére és bővítésére** **irányuló tervek és beruházás támogatása”** elnevezésű állami beruházás előkészítését szolgáló projekt:

II. ütem: A közmű rekonstrukció és megújuló energia rendszer kialakításához a tenderterv, valamint a költségvetések benyújtásra kerültek. A BMSK Zrt.-vel a műszaki ellenőri feladatokra vonatkozó szerződés megkötésre került. A kivitelezésére vonatkozó közbeszerzési eljárás folyamatban van. Ajánlattételi határidő: 2018. szeptember 4.

III. ütem: A fedett uszoda felújítás befejezésére és családi élményvilág kialakítására vonatkozóan az építési engedély 2017. augusztus 18. napján jogerőre emelkedett. Jelenleg a családbarát élményfürdő kiviteli terveinek elkészítésére, valamint kivitelezésre vonatkozó közbeszerzési eljárás előkészítése folyik.

* **A Kámoni Arborétum és Ökoturisztikai Központ területén Fiókkönyvtár építése** elnevezésű beruházás során aversenyszabályzat szerinti tervező beszerzése megvalósult, a nyertes tervezővel a szerződéskötés 2018. július 5-én megtörtént. Jelenleg a tervezés az engedélyes tervdokumentációt előkészítő fázisban van, a tervezővel való egyeztetések folyamatosak.
* **A Király utca 9-11. szám mögötti tömbbelsőben parkoló építésének és a Kodály Z. utcai gyalogátkelőhely kiépítésének** kiviteli tervei elkészültek, a kivitelezői ajánlatkérés eredményes volt, a szerződéskötés folyamatban van a nyertes ajánlattevővel.
* **Markusovszky utcai Gyöngyös-patak híd felújítás** kiviteli tervdokumentációjának korszerűségi vizsgálatára és aktualizálására a tervezőktől megérkezett az árajánlat, a tervezési munka megrendelése folyamatban van.
* **86-87-es elkerülő úton, a Vépi úti körforgalmi csomópontban gyalogos, kerékpáros átvezetés** kiviteli tervei elkészültek, a kivitelezői ajánlatkérés megtörtént.
* **A „Szombathely város kerékpárút-hálózatának fejlesztése Gyöngyösszőlős és Gyöngyöshermán városrészeken című projekt II. ütem**ének megvalósítása: kerékpárút kivitelezése a Körmendi u. – Szent Gellért u. - Diófa u. – Újvilág u. – Pásztor u. területen” elkészült kerékpárutak 2018. július 5-ei garanciális bejárásán megállapításra került, hogy a 2 éves utó-felülvizsgálati helyszíni bejárása során rögzített hibák kijavításra kerültek. A Körmendi úti kerékpárút ívkorrekciójának egy éves garanciális bejárása 2018. július 5-én megtörtént, hibát nem tapasztaltak a szemle során.
* **Városfejlesztési alap, képviselői keret felhasználása:** A városi képviselők által benyújtott kérelmek alapján, a költségvetésben biztosított képviselői keretek felhasználására vonatkozó beadványok befogadását követően, a pénzügyi támogatások elfogadásának előkészítéséhez a Gazdasági és Városstratégiai Bizottság ülésére az előterjesztések, a sürgősségi előterjesztések és határozati javaslatok folyamatosan előkészítésre kerültek. A műszaki tartalmú fejlesztéseket célzó támogatások kivitelezésének elindítására vonatkozóan az intézkedéseket Kommunális és Környezetvédelmi Irodával történő egyeztetést követően megtettük, egyéb szervezetet érintő támogatás esetén a támogatási szerződéseket megkötöttük. Irodánk részéről az idei évben lebonyolításra kerültek a Szombathely-Szentkirályi temető kerítésének felújításával kapcsolatos ügyek, megtörtént a műszaki átadás-átvétel, a Pelikán-park rekreációs fejlesztésének kiviteli terveinek elkészítésével kapcsolatos ügyek, jelenleg tervezési szakaszban van, a parkban jelen lévő varjak okozta nehézségek miatt egyezető tárgyalás lebonyolítását tervezzük.
* **Víziközmű ügyek, víziközmű tulajdonnal és fejlesztéssel kapcsolatos intézkedések:** Irodánk bonyolítja az Önkormányzat, mint ellátásért felelős részére, a jogszabályban előírt kötelezettségének végrehajtását. A Vasivíz Zrt.-vel, mint szolgáltatóval kötött bérleti üzemeltetési szerződés alapján a Zrt.-vel a kapcsolattartás folyamatos, a Zrt. műszaki szakvéleménye, továbbá az évente engedélyezendő Gördülő Fejlesztési Terv alapján a beruházási, karbantartási munkákat megrendeltük, kivitelezése folyamatos. A fejlesztések a víziközmű használati díjból, illetve pályázati forrásból kerülnek finanszírozásra. A nem Önkormányzati beruházásban megvalósított víziközmű vagyon tulajdonának megszerzésére irányuló intézkedéseket megtesszük, a térítésmentes víziközmű vagyon Önkormányzat részére történő átadásáról szóló megállapodások előkészítésről gondoskodunk. A Szombathely központú agglomerációt érintő KEHOP-2.2.2-15-2016-00102 számú pályázat folyamatát figyelemmel kísérjük, a kapcsolattartás a tárggyal kapcsolatban a Nemzeti Fejlesztési és Programiroda Kft.-vel, mint konzorciumvezetővel folyamatos. A pályázat Bozzai, Kenéz, Pecöl, Megyehíd községek szennyvízelvezetésének, és a szombathelyi szennyvíztisztító telepre juttatásának megvalósítását célozza. A kivitelezésre vonatkozó vállalkozói szerződés aláírásra került, a projekt kivitelezéséhez kapcsolódó első koordinációs értekezletre augusztus 15-én került sor.
* **Intézmények karbantartása, felújítása:** Intézményvezetők, és a GAMESZ intézmények felújítására karbantartására vonatkozó pénzügyi forrás kérésére irányuló kérelme alapján a költségvetésben biztosított óvoda felújítások és óvoda intézményi karbantartás felhasználásának elfogadásához a Gazdasági és Városstratégiai Bizottság ülésére az előterjesztések, a sürgősségi előterjesztések és határozati javaslatok folyamatosan előkészítésre kerültek.
* **Egyéb beadványok folytán képződött feladatok végrehajtása:** Az SZMSZC Puskás Tivadar Fém- és Villamosipari Szakgimnáziuma, Szakközépiskolája és Kollégiuma Kollégiumi Intézményegység vezetőjének bejelentése alapján a kollégium mellett, közterületen lévő folyamatosan megrongálódó és SZOMPARK Kft. által karbantartott sportpályát övező labdafogó háló cseréjének vizsgálatát elindította az iroda, jelenleg a további intézkedések megtételéhez pénzügyi fedezet nem áll rendelkezésre. A Szombathely, Laky Demeter utcai posta újranyitásával kapcsolatosan lakossági igény merült fel. Az ügyintézés jelenleg folyamatban van. A posta fűtési rendszerének kialakítását biztosító pénzügyi fedezet, illetve a műszaki kialakítás vizsgálata zajlik.

A **Főépítészi Iroda** az előző Közgyűlés óta eltelt időszakban településképi véleményeivel közreműködött az építési hatóságok eljárásaiban, illetve településképi bejelentési eljárásokat folytatott le.

Július hónapban a Közgyűlés által kiemelt fejlesztési területté nyilvánított északi iparterületi ingatlanokkal kapcsolatban lakossági fórumot tartottunk. Ezt követően augusztus 21-én megkezdődött az Állami Főépítésszel a tárgyalásos eljárás folyamata.

A **Vagyongazdálkodási Iroda** az előző közgyűlés óta eltelt időszakban folyamatosan végezte a vagyonkataszteri feladatok ellátását, a helyiséggazdálkodással összefüggő kérelmek lebonyolítását.  A Közgyűlés és a Gazdasági és Városstratégiai Bizottság döntéseink végrehajtásával összefüggő feladatok is az iroda tevékenységét képezték (cégügyek, ingatlanpályázatok lebonyolítása). Az irodán zajlik a Gazdasági és Városstratégiai Bizottság ülésének előkészítése és az ülésről készült jegyzőkönyvek elkészítése. A 2018. évi vagyongazdálkodási koncepció elfogadását követően  folyamatos az abban foglalt értékesítések előkészítése, lebonyolítása. Sikeresen lezárult a Kossuth L. u. 2. szám alatti ingatlan, illetőleg az Ádám László utcai telkek értékesítésének folyamata. Eredménytelenül zárult a Szentkirályi Iskola, illetőleg a Szily J. u. 42. szám alatti ingatlan értékesítése, ezen ingatlanokra újabb pályázatok kiírása szükséges.

**Informatikai, Minőségügyi és Gondnoksági Kabinet** vezetője az alábbi tájékoztatást adta az osztály munkájáról:

Módosult az önkormányzati ASP rendszerről szóló 257/2016. (VIII.31.) Korm. rendelet és az elektronikus ügyintézés részletszabályairól szóló 451/2016. (XII.19.) Korm. rendelet. Ezen kívül az információs önrendelkezési jogról és az információszabadságról szóló 2011. évi CXII. törvény pedig az Európai Unió adatvédelmi reformjával összefüggésben módosult.

Az önkormányzati ASP rendszer kapcsán a változásokat áttekintve két kiemelten fontos részt kell megemlíteni, amelyek a következők:

* Az önkormányzati ASP rendszert úgy kell kialakítani, hogy az egyes szakrendszerekben tárolt adatokhoz csak az adatkezelő önkormányzat, valamint a képviselő-testület és annak szervei, gazdálkodási szakrendszer esetén az önkormányzat, a képviselő-testület és annak szervei vagy az önkormányzat által alapított költségvetési szerv férjen hozzá, azzal, hogy a 3. § (2) bekezdés *f)*pontja szerinti szakrendszerben tárolt adatokhoz kizárólag az önkormányzati adóhatóság férhet hozzá.
* Az interfésszel csatlakozó önkormányzatoknak az ASP rendszerhez 2019. június 1-jével kell csatlakozniuk.

Az elektronikus ügyintézés – Kormányrendeletben meghatározott – feltételrendszerének kialakítása a Polgármesteri Hivatal vonatkozásában ez évben megkezdődött. A fejlesztések és átalakítások az ütemezésnek megfelelően készülnek el, figyelembe véve az ASP és egyéb központi megoldások bevezetését. A szombathelyi új elektronikus ügyintézési felületet várhatóan – központi rendszerek elkészültének függvényében – 2018. októberében kerül bevezetésre a lakosság részére.

A GDPR megfelelőség érdekében a Hivatal általános hatósági ügyeinek felülvizsgálata elkezdődött, és a Hivatal munkatársai részére az első oktatásokat szeptember hónapban tartja meg az osztály. Az önkormányzati intézmények részére már sor került tájékoztató szakmai előadás tartására és a jövőben is számíthatnak szakmai támogatás biztosítására.

A **Belső Ellenőrzési Iroda** tevékenységének keretét adó 2018. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2017. decemberi ülésén fogadta el. A beszámolási időszakban (két közgyűlés közötti időszak: 2018. május 24. és 2018. augusztus 30. között) a jóváhagyott tervnek megfelelően bonyolította le az iroda az ellenőrzéseket.

Ezen időszakban befejeződött az alábbi témakörben lefolytatott vizsgálat:

* A közfeladat ellátását érintő gazdálkodási tevékenység szabályszerűségének ellenőrzése a Szombathelyi Parkfenntartási és Temetkezési Kft-nél. Az ellenőrzés célja annak megállapítása volt, hogy a gazdasági társaság gazdálkodásának szabályozottsága megfelel-e a hatályos jogszabályokba foglaltaknak, továbbá kiterjedt a vizsgálat a szervezet gazdálkodásának áttekintésére, a vagyoni helyzet értékelésére, és a tulajdonosi felügyelet működésére.

A vizsgálatok tapasztalatairól az iroda a vonatkozó jogszabályban foglaltaknak megfelelően a 2019. áprilisi közgyűlésen számol be.

2018. június hónapban új vizsgálatot indított el az iroda az alábbi témában:

* A szombathelyi nemzetiségi önkormányzatoknál az önkormányzatok gazdálkodási kereteinek kialakítása, gazdálkodása és feladatellátása jogszabályoknak való megfelelősége, a tervezés, operatív gazdálkodás, beszámolás szabályszerűségének, valamint a belső kontrollrendszer kialakításának vizsgálata.

A vizsgálat 2018. szeptember elején fejeződik be.

A beszámolási időszakban a Nemzetgazdasági Minisztérium által kiadott Belső Ellenőrzési Kézikönyv Minta alapján új Belső Ellenőrzési Kézikönyv kidolgozása kezdődött el.

Kérem a Tisztelt Közgyűlést tájékoztatóm elfogadására.

**Szombathely, 2018. szeptember „ ”**

**/: Dr. Károlyi Ákos :/**

**HATÁROZATI JAVASLAT**

**.…/ 2018. (IX.13.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal